Rintsikka: Kasvihuone
Jenni 31. maaliskuuta 2012 klo 11.53
Täällä myös haaveillaan kasvihuoneesta, ihan kilpikonnankin takia. Se tosin saattaa saada jo täksi kesäksi oman pienen kasvihuoneen vanhoista ikkunalaseista. Niistä laseista tekisi meillekin kasvihuoneen, mutta olen vähän nirso sen suhteen. Mielestäni siitä tulisi liian ruma. ;)
Me päätimme odottaa kasvihuoneen pystytystä ainakin ensi vuoteen. Ehkä sitä seuraavaankin. Monta kesää vielä talon kanssa edessä, joten ei se ole parista vuodesta kiinni. Tänä kesänä katsotaan millaista rehua pihasta tulee, aloitetaan taistelu vuorenkilpeä (kasvi) vastaan ja rakennetaan lapsille leikkimökki.
Täysin aiheeseen liittymätön kysymys: Nukkuuko Tikru yläkerrassa ja miten se sinne pääsee? Osaako kiivetä itse portaat/tulla alas? Meille on näillä näkymin tulossa kleinspitz ja mietin, miten toimitaan portaiden kanssa. Helpointahan tietenkin olisi ettei päästäisi sitä ylös ollenkaan, mutta en tiedä raaskinko jättää sen yksin alas. ;)
Oona 31. maaliskuuta 2012 klo 12.08
Tottahan tuokin, monta kesää aikaa nauttia siitä :) AI teillä on kilppari, ihana!:)
Tikru on ihan pienestä saakka itse kipitellyt portaita, ei missään vaiheessa edes ole pelännyt. Onhan parson kyllä noin 10cm korkeampi rotu kuin kleinpitz (wiki kertoi :D), en tiedä miten se sitten pääsee kulkemaan.. Ja jos pääsee niin onhan se pikkuisen kieltäminen tollasessa asiassa vaikeaa :)
Ansa 1. huhtikuuta 2012 klo 13.10
Kasvihuoneesta on varmasti paljon hyötyä ja iloa, mutta erityisen kauniita häkkyröitä ne eivät yleensä ole etenkään talvella, kun sisällä ei ole kasveja ja vihreää silmäniloksi. Tiettyä omavaraisuutta se kyllä tarjoaa, mikä on hieno juttu!
Jos saa toivoa, niin kiinnostaisi kovasti lukea teidän terassisuunnitelmista :) Sellainen projekti pitäisi itsekin käynnistää, mutta en edes tiedä mistä aloittaa... Huh. Inspiraatio hakusessa!
Petteri 1. huhtikuuta 2012 klo 16.01
Tuo on kyllä totta, että eivät kovin kauniita ole. Toisaalta, meidän autotalli/varasto se vasta ruma onkin, joten sitä vasten oleva lasinen alumiinirunkoinen kasvihuone on jopa kaunis :)
Toivomukseesi vastataan vielä tänään, nimittäin kirjoittelen parhaillaan terassisuunnitelmista! Asiaa luvassa perustuksista, kalustamisesta ja myös tehdään suunnitelmaan varauksia erinäisiä mukavuusjuttuja varten.
Tt 1. huhtikuuta 2012 klo 19.31
Mä päätin aloittaa viherpeukaluuteni hieman maltillisemmin, ja kasaan tällaisen pystyyn: https://www.netrauta.fi/portal/piha/kasvihuoneet/kennolevylla/parvekekasvihuone_1_8m___kennolevylla?pIndex=1&pCount=28&min=-1&max=-1&man=&st=2&showall=
Jos tuntuu, ettei homma ole mun juttuni, niin ei ole mitään rumaa mökkiä pihalla, eikä sitä rahaakaan tullut niin kiinni laitettua. En tiedä miten noista käytetyistä eroon pääsee muuten kuin viemällä kaatikselle...
Petteri 1. huhtikuuta 2012 klo 22.23
Tuollaisessa saa kätevästi salaatit ja muut yrtit kasvamaan. Meillä kun on tuo isohko kasvimaa jossa noita sitten viljellään. Tuo huone meillä oli vähän isompien (tomaatti yms) kasvatusta varten mietinnässä. Viikko sitten itämään laitetut salaatit tunkee esiin jo, kaikki salaatit lähtenyt itämään :)